Priporočila za postopanje v primeru okužbe vašega otroka oz. okužbe v šolskem mehurčku, katerega del je vaš otrok (odebeljeni koraki so zakonsko/uredbeno določeni, vsi ostali so priporočeni).

Kako postopati, če je POZITIVEN VAŠ OTROK?

Izvid HITREGA ANTIGENSKEGA testa je POZITIVEN.

1. V času delovnih ur **obvestite otrokovega pediatra\*** in počakate na PCR termin. / Izven delovnih ur kličete na [številko za naročanje](https://www.zd-lj.si/zdlj/index.php?option=com_content&view=article&id=749&Itemid=2821&lang=sl) (031 619 359) ali na [PNMP](https://www.zd-lj.si/zdlj/index.php?option=com_content&view=article&id=2&Itemid=1092&lang=sl) (01 47 23 888).
2. Preventivno obvestite šolo (ravnatelja in/ali razredničarko\*) in starše sošolk\* ter navedete, kdaj ste naredili hitri test, kdaj so se pojavili simptomi, kdaj je bil otrok nazadnje v šoli, kdaj ima PCR testiranje.[[1]](#footnote-1)
3. **Med čakanjem na PCR test se obnašate, kot da je otrok pozitiven**.

*Lahko se zgodi, da boste čakali več dni. Če ima otrok simptome, si lahko uredite bolniško.*

Izvid otrokovega PCR testa je NEGATIVEN.

1. Obvestite vse, ki ste jih preventivno obveščali (2. zgoraj).

Izvid otrokovega PCR testa je POZITIVEN.

1. **Obvestite otrokovega pediatra, ki bo otroku odredil izolacijo, vam pa »odprl bolniško«.**
2. **Obvestite šolo** (ravnatelja in/ali razrednika\*) in starše **ter navedete, kdaj ste opravili PCR testiranje, kdaj so se pojavili simptomi, kdaj je bil otrok nazadnje v šoli**.1
3. Čakate na **klic NIJZ** (poizvedovanje o izvenšolskih stikih), ki mu sledi elektronska pošta z navodili ter povezavami na obrazce (napotitev članov istega gospodinjstva v karanteno na domu[[2]](#footnote-2)).
4. Ravnatelj odredi oddelku šolanje na domu. Če nimate primerne IKT opreme, obvestite šolo, ki vam jo bo priskrbela.

*Med prejemom rezultatov testa in reakcijo NIJZ lahko preteče nekaj dni.*

Kako postopati, če je POZITIVNA SOŠOLKA\* vašega otroka?

Starši sošolke\* vašega otroka vas obvestijo, da je bila deklica na HITREM ANTIGENSKEM testu POZITIVNA (sporočijo vam tudi, kdaj so opravili test, kdaj so se pojavili simptomi in kdaj je bila nazadnje v šoli).

1. Ocenite, ali je bil vaš otrok v visoko tveganem stiku z okuženo sošolko\*, tj. če je v obdobju njene kužnosti1 v učilnici preživel z njo več kot petnajst minut.
2. Obnašate se preventivno in čakate na izvid PCR testa.

Starši sošolke\* vašega otroka vas obvestijo, da je bila deklica na PCR testu POZITIVNA (sporočijo vam tudi, kdaj so opravili test, kdaj so se pojavili simptomi in kdaj je bila deklica nazadnje v šoli).

1. Ocenite, ali je bil vaš otrok v visoko tveganem stiku z njo, tj. če je v obdobju njene kužnosti1 v učilnici preživel z njo več kot petnajst minut.
2. **Ravnatelj vse starše razreda obvesti o pojavu okužbe v razredu (oz. mehurčku), navede vse potrebne podatke, ki jih potrebujete za izpolnjevanje obrazcev (začetek ter konec karantene, datum zadnjega stika), ter odloči o načinu šolanja.**
3. Če za šolanje na domu nimate primerne IKT tehnologije, obvestite šolo (ravnatelja/razrednika\*), ki vam bo priskrbela vse potrebno.
4. **NIJZ vam pošlje napotitev v karanteno na domu ter povezavo na obrazec (**[**Izjava o napotitvi v karanteno na domu),**](https://e-uprava.gov.si/podrocja/sociala-zdravje-smrt/zdravje/potrdilo-o-karanteni.html) **ki ga izpolnite in oddate, od NIJZ pa prejmete izpolnjeni dokument.**
5. Koristne informacije o karanteni na domu najdete na [tej povezavi.](https://www.gov.si/teme/koronavirus-sars-cov-2/karantena-na-domu/)
6. Za varstvo otroka ste do vključno petega razreda upravičeni do nadomestila plače: delodajalcu posredujete Izjavo o karanteni, delodajalec odda vlogo za povračilo (natančneje [tu](https://www.ess.gov.si/delodajalci/financne_spodbude/ugodnosti_pri_zaposlovanju/povracilo-nadomestila-karantena-visja-sila)).

**Pomembno za starše otrok, ki jim ni bila odrejena karantena!**

(<https://www.gov.si/teme/koronavirus-sars-cov-2/karantena-na-domu/>):

Povračilo celotnega izplačanega nadomestila plače lahko uveljavlja delodajalec za:

* zaposlenega, ki zaradi odrejene karantene ne more opravljati dela in mu ne more organizirati dela na domu,
* zaposlenega, ki ne more opravljati dela zaradi višje sile, ki je posledica varstva otrok (zaradi odrejene karantene ali **drugih zunanjih objektivnih okoliščin nezmožnosti obiskovanja vrtca ali osnovne šole do 5. razreda).** *[Menimo, da med zunanje objektivne okoliščine sodi tudi šolanje na domu, ki ga za celoten oddelek odredi ravnatelj.]*

Delodajalec vlogo odda na Zavod za zaposlovanje najkasneje v 8 dneh od začetka odsotnosti zaposlenega.

1. \*M. in ž. slovnični spol sta rabljena nevtralno in veljata za vse.

 Oseba velja za kužno v obdobju od dveh dni pred pojavom simptomov (oz. v primeru asimptomatike pred datumom testiranja) do deset dni po pojavu simptomov (oz. datumu testiranja). [↑](#footnote-ref-1)
2. Cepljeni\* in prebolevnice\* so izjeme. [↑](#footnote-ref-2)